**DRAGOSTEA S-A OPRIT LOC ÎN LOC!**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragostea s-a oprit în loc!

Stă-n echilibru instabil,

Dar e un acrobat abil,

Căci timpul este pentru ea un simplu joc.

Nu-i după mine dacă-mi vor mai curge clipele,

Sau dacă între ale inimii bătăi eu îmi voi frânge-aripele.

Nu pot să controlez tumultul ce mi-a dat

Preabunul Dumnezeu atunci cand m-a creat.

Dar dacă timpul va curge pe lângă mine

Cât eu voi fi-n extazul de iubire

Învăluit de implacabila uimire,

Când voi deschide-n veşnicie ochii bine

Voi şti că dragoste am fost ‘nainte de-nceput,

Iubind total, mai mult decât trăind un timp pierdut,

Eternizându-mă de dor universal

Mai mult decât murind îndragostit banal.